CELEX: 62013CN0568
Language: et
Date: 2013-11-06 00:00:00
Title: Kohtuasi C-568/13: Eelotsusetaotlus, mille on esitanud Consiglio di Stato (Itaalia) 6. novembril 2013 — Azienda Ospedaliero-Universitaria di Careggi-Firenze versus Data Medical Service srl

22.2.2014   
            
            
               ET
            
            
               Euroopa Liidu Teataja
            
            
               C 52/25
            
         Eelotsusetaotlus, mille on esitanud Consiglio di Stato (Itaalia) 6. novembril 2013 — Azienda Ospedaliero-Universitaria di Careggi-Firenze versus Data Medical Service srl
   (Kohtuasi C-568/13)
   2014/C 52/45
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Azienda Ospedaliero-Universitaria di Careggi-Firenze
   
      Vastustaja: Data Medical Service srl
   
      Eelotsuse küsimused
   
   
               1)
            
            
               Kas direktiivi 50/1992 (1) artikliga 1, mille tõlgendamisel võetakse arvesse ka hilisemat sätet, nimelt direktiivi 18/2004 (2) artikli 1 lõiget 8, on vastuolus liikmesriigi õigusnormid, mida tõlgendatakse nii, et need välistavad käesoleva kohtuasja apellandi kui haigla, mille näol on tegemist kohaliku omavalitsuse ettevõttega, võimaluse hankemenetluses osaleda?
            
         
               2)
            
            
               Kas liidu riigihankeõigusega — eriti vaba konkurentsi, diskrimineerimiskeelu ja proportsionaalsuse üldpõhimõtetega — on vastuolus sellised liikmesriigi õigusnormid, mis lubavad apellatsioonkaebuse esitanud haigla tüüpi isikul, keda rahastatakse pidevalt avalikest vahenditest ja kellega on sõlmitud avaliku tervishoiuteenuse otseleping, saada sellisest olukorrast teiste ettevõtjate ees otsustav konkurentsieelis — nagu näitab pakutud hinnaalanduse ulatus —, ilma et samal ajal oleks sätestatud korrigeerivaid meetmeid sellise konkurentsi moonutava mõju vältimiseks?
            
         
      (1)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1; ELT eriväljaanne 06/01, lk 322).
   
      (2)  Euroopa Parlamendi ja nõukogu direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).